Иван Вазов
Назад

chitanka.info

Често моят скитен ум

в миналото ми се връща —

тоя дълг в живота друм,

извървян, и го обгръща,

де в цветя щастлив газих

(тръните му се забравят),

де фърчах, страдах, любих,

в бурите не търсях завет;

де богатий си запас

харчах весело, тревожно

и във речника си аз

нямах дума „невъзможно“.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.